Video: Austrálska armáda desí verejnosť. Ukázali zábery z "telepatického" ovládania robotických psov
- 21:21 25.03.2023
- Canberra
Austrálski vojaci dokážu manipulovať robotické psy na diaľku len pomocou umelej inteligencie a mozgových vĺn. Najnovšie zábery z výcviku nám pripomínajú, že už žijeme v budúcnosti.
Austrálska armáda zverejnila zábery z výcviku svojej pechoty, ktorej členovia sa učia používať zariadenie na ovládanie robotov na diaľku. Hands-free prístroj, ktorý tvarom pripomína headset na virtuálnu realitu, podľa nej využíva počítač s umelou inteligenciou, ktorý dokáže čítať mozgové signály nositeľa.
"Austrálska armáda testuje využitie mozgových signálov na ovládanie robotických a autonómnych systémov," uvádza armáda v popise k videu, ktoré bolo zverejnené na YouTube.
Systém sa podľa predošlých vyhlásení nazýva HoloLens 2 a pozostáva z displeja s rozšírenou realitou, na ktorom sa zobrazujú blikajúce biele štvorce zodpovedajúce bodom na zemi. Po tom, ako sa nositeľ zameria na konkrétny bod, biosenzor prečíta signál z jeho vizuálneho kortexu a odošle ho do systému, ktorý následne vydá pokyn pre psa, aby sa presunul na dané miesto.
Vďaka bezdotykovému ovládaniu HoloLens2 je vojak schopný naraz manipulovať so zbraňou a vydávať pokyny pre robota, ktorý je takto schopný sa premiestniť zatiaľ na šesť rozličných lokácií.
"Pri ovládaní robota nemusíte myslieť na nič konkrétne," uviedol v roku 2022 seržant Damian Robinson. "Ale musíte sa sústrediť na to blikanie. Dôležitá je skôr vizuálna koncentrácia."
Vojakom sa pri testovaní už podarilo manévrovať psy tak, že skontrolovali interiér budov aj rozsiahlych otvorených plôch. Armáda tvrdí, že nové "telepatické" zariadenie pomôže zlepšiť výkon jej členov a pripraviť ich na príchod ďalších nových technológií.
Video: Žena pobozkala svojho psa. Reakcia na druhú pusu ju prekvapila
Pes dal jasne najavo, čo si o myslí o nevyžiadaných bozkoch.
Tieto citrónové rezy vás prekvapia fantastickou chuťou: Takto ich pripravíte lepku a bez laktózy
Vyskúšajte si pripraviť tento zdravý svieži dezert.
Skaly k táboráku vyberajte opatrne. Pri týchto kameňoch hrozí výbuch
Riečne skaly by ste pri táboráku nemali používať, ak nechcete riskovať zranenie či iné nešťastie.
Skvelý tip pri pestovaní jahôd: Vďaka tejto bylinke budú extra sladké a navyše bez škodcov!
Jahodám vo vašej záhradke sa bude nevýslovne dariť. Stačí, keď počúvnete radu skúsenej záhradníčky.
Video: Takto skladajú tričká v skladoch s oblečením. Doteraz ste to robili zle
Profesionáli ukázali, ako poskladať tričko do dokonalého kompaktného tvaru.